Lijepe riječi za naše učitelje

Povodom Svjetskog dana učitelja učenici su svojim učiteljima željeli pokloniti nešto jednostavno, ali posebno – lijepe riječi svojih učenika.
Volonteri su u OŠ Nedelišće te područnim školama u Pušćinama i Dunjkovcu prikupljali poruke učenika upućene njihovim učiteljima. Bilo je tu zahvala, lijepih želja, pohvala, veselih poruka i iskrenih dječjih misli. Poruke poput „Hvala vam!”, „Volim svoju učiteljicu!”, „Hvala što nas učite!” i mnoge druge riječi koje možda ne izgovaramo svaki dan, ali ih je lijepo čuti. ❤️
Sve prikupljene poruke pretočili su u plakate, posebno izrađene za svaku od triju škola. Tako su nastale šarene zajedničke čestitke koje su pokazale koliko ponekad nekoliko jednostavnih riječi može značiti.
Jer iza svakog velikog „HVALA!” krije se mnogo malih razloga zbog kojih su nam naši učitelji važni. ❤️
Sretan Svjetski dan učitelja žele vam Volonterska grupa i učenici vaše škole!

